
ДОКЛАДНА ЗАПИСКА

от Иван Атанасов Алексиев - КМЕТ на Община Поморие

Относно: Прекратяване по взаимно съгласие на Договор за концесия № Д-421/29.07.2016г. за обект: Язовир Чаталдере, съставляващ поземлен имот с идентификатор 35033.19. 176 по КККР на гр.Каблешково, местност „Бадемите“ и Язовир Читакдере, съставляващ поземлен имот с идентификатор 35033.18.496 по КККР на гр. Каблешково, местност „Бадемите“, ведно с техните водни площи и прилежащите им територии и съоръжения, с обща концесионна площ в размер на 62 844, 00 кв. м, сключен с „Братя Нотеви“ ЕООД


	УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В деловодството на общинска администрация е постъпило заявление с вх.рег.№30-1156-1/12.01.2026г. от  Продан Нотев, в качеството му на едноличен собственик на капитала и управляващ фирма „Братя Нотеви“ ЕООД, с искане за прекратяване на Договор за концесия № Д-421/29.07.2016г. за обект: Язовир Чаталдере, съставляващ поземлен имот с идентификатор 35033.19.176 по КККР на гр.Каблешково, местност „Бадемите“  и Язовир Читакдере, съставляващ поземлен имот с идентификатор 35033.18.496 по КККР на гр.Каблешково, местност „Бадемите“, ведно с техните водни площи и прилежащите им територии и съоръжения, с обща концесионна площ в размер на 62 844, 00 кв. м по взаимно съгласие. Същият е мотивирал искането си с влошеното му здравословно състояние и невъзможността да изпълнява поетите от дружеството задължения по договора.
[bookmark: _Hlk124464004][bookmark: _Hlk124461835][bookmark: _Hlk124469129]Договор за концесия № Д-421/29.07.2016г. за обект: Язовир Чаталдере, съставляващ поземлен имот с идентификатор 35033.19.176 по КККР на гр.Каблешково, местност „Бадемите“  и Язовир Читакдере, съставляващ поземлен имот с идентификатор 35033.18.496 по КККР на гр. Каблешково, местност „Бадемите“, ведно с техните водни площи и прилежащите им територии и съоръжения, с обща концесионна площ в размер на 62 844, 00 кв. м е сключен при условията на отменените Закон за концесиите (отм. ДВ. бр.96 от 1 Декември 2017г., в сила от 02.01.2018 г.) и Правилник за прилагане на закона за концесиите (отм. ДВ. бр.70 от 24 Август 2018г.). 
Според разпоредбите на сега действащия Закон за концесиите (обн. ДВ. бр.96 от 1 Декември 2017г., в сила от 02.01.2018 г.), а именно разпоредбите на §5 от ПЗР, ал.1 „Сключените до влизането в сила на този закон концесионни договори запазват действието си и се изпълняват в съответствие с договорените в тях условия“ и ал.2 „Разпоредбите на този закон относно изменението, включително и на срока, и прекратяването на концесионни договори се прилагат за договорите по ал. 1, като вместо одобрение Министерският съвет, съответно общинският съвет, приема в качеството си на концедент съответното решение по чл. 141, ал. 2, чл. 143, ал. 2 и 3 и чл. 148, ал. 1. При изменение на договор по ал. 1 се публикува обявление за изменение на възложена концесия в съответствие с чл. 141, ал. 3“. 
[bookmark: _Hlk124469919]Разпоредбата на § 5, ал. 3 от ПЗР към Закона за концесиите гласи, че последиците от прекратяването на договорите по ал. 1 се уреждат по реда на приложимия закон към датата на сключване на договора. В конкретния случай, това са разпоредбите на Раздел VI от глава девета от ЗК (отм. ДВ. бр.96 от 1 Декември 2017г., в сила от 02.01.2018 г.) и на чл.101, ал. 1 и ал. 3 от ППЗК (отм. ДВ. бр.70 от 24 Август 2018г.). 
В сега действащия Закон за концесиите, в чл. 146, ал. 2 е изрично указано, че концесионният договор може да бъде прекратен едностранно или по взаимно съгласие при условия, предвидени със закон или с концесионния договор.
От текстовете на описаните разпоредби става ясно, че прекратяването на Договора за концесия следва да бъде направено при съобразяване с предвидените в него хипотези за извършване на подобно действие. 
Предвид това, че язовирите представляват водностопанско съоръжение с потенциално повишена опасност, то неговата техническа изправност, поддържане и експлоатация са пряко свързани със защитата на живота и здравето на населението, опазването на околната среда и предотвратяването на наводнения и други аварийни ситуации. Невъзможността на концесионера да изпълнява задълженията си по договора налага допускането на предварително изпълнение на решението, за да може общината
незабавно да поеме управлението, контрола и поддръжката на язовира.
С оглед гореизложеното, Ви предлагам да приемете следното

РЕШЕНИЕ

[bookmark: _Hlk124469968][bookmark: _Hlk124467023]1. На основание чл. 21, ал. 1, т. 8 и ал.2 от Закона за местно самоуправление и местна администрация, §5, ал.2 от ПЗР към Закона за концесиите, чл.145, ал.2, т.5, чл. 148, ал. 1, във връзка с чл. 146, ал. 2 от Закона за концесиите, във връзка с разпоредбите на чл. 34, т. 1 и чл. 36 от Договор за концесия №Д-421/29.07.2016г., Общински съвет – Поморие дава съгласие да бъде прекратен по взаимно съгласие Договор за концесия №Д-421/29.07.2016г. за обект: Язовир Чаталдере, съставляващ поземлен имот с идентификатор 35033.19. 176 по КККР на гр. Каблешково, местност „Бадемите“ и Язовир Читакдере, съставляващ поземлен имот с идентификатор 35033.18.496 по КККР на гр. Каблешково, местност „Бадемите“, ведно с техните водни площи и прилежащите им територии и съоръжения, с обща концесионна площ в размер на 62 844, 00 кв. м, сключен между Община Поморие, като концедент и „Братя Нотеви“ ЕООД, ЕИК: 175910592, като концесионер, считано от влизане в сила на настоящото решение.
2. На основание чл. 148, ал. 2 от Закона за концесиите, във връзка с § 5, ал. 3 от ПЗР към Закона за концесиите, Общински съвет – Поморие възлага на  Кмета на Община Поморие да извърши необходимите действия за уреждане на последиците от прекратяването на Договор за концесия №Д-421/29.07.2016г., сключен между Община Поморие, като концедент и „Братя Нотеви“ ЕООД, ЕИК: 175910592, като концесионер, като подпише допълнително споразумение за прекратяване на договора.
[bookmark: _GoBack]3. На основание чл.60, ал.1 от Административнопроцесуалния кодекс, Общински съвет – Поморие допуска предварително изпълнение на настоящото решение с оглед защита на живота и здравето на гражданите и предотвратяване на значителни вреди.
 
Приложение: копие на Договор за концесия №Д-421/29.07.2016г., сключен между Община Поморие и „Братя Нотеви“ ЕООД; копие на заявление с вх.рег.№30-1156-1/12.01.2026г.
	

С уважение,

ИВАН АЛЕКСИЕВ
Кмет на Община Поморие



Съгласувал:……………… /Росица Стоева, Директор Дирекция ПНИАО/
Съгласувал:………………… /инж. Кунчо Гайдов, Заместник-кмет СИТ/

Съгласувал:…………… /арх. Деяна Цонкова, Директор Дирекция СУТОС/

Изготвил:…………… /Хрисанта Чухлева, Началник отдел ОСТ/

